ചാർട്ടർ ആക്റ്റ്‌ 1793

ഈസ്റ്റ്‌ ഇന്ത്യ കമ്പനി ആക്റ്റ്‌ 1793  അഥവാ ചാർട്ടർ ആക്റ്റ്‌ 1793  എന്നത് ഈസ്റ്റ്‌ ഇന്ത്യ കമ്പനിയുടെ ഭരണ നിയന്ത്രണത്തിനായി ബ്രിട്ടീഷ്‌ പാർലമെന്റ്‌ പാസ്സാക്കിയ നിയമമാണ്. 
പശ്ചാത്തലം
ഇന്ത്യ കേന്ദ്രീകരിച്ചുളള വാണിജ്യത്തിന്റെ   കുത്തകാവകാശം  ഇനിയൊരു ഇരുപതു വർഷത്തേക്കു കൂടി പുതുക്കുന്നതിന്  ഈസ്റ്റ് ഇന്ത്യാ കമ്പനി  ബ്രിട്ടീഷ് പാർലമെന്റുമായി കൂടിയാലോചനകൾ നടത്തി. Report on the Negotiations between the honorable East India Company and the Public on the renewal of the company's exclusive previleges for trade for 20 years from 1794-March. താഴേ പറയുന്ന വിഷയങ്ങൾ പ്രത്യേക ചർച്ചക്ക് വിധേയമായി 
കമ്പനിയുടെ കീഴിലുളള ഇന്ത്യൻ പ്രദേശങ്ങളുടെ ഭരണം- സംവിധാനം, നയങ്ങൾ
ഈ പ്രദേശങ്ങളിൽ കമ്പനിക്കും ബ്രിട്ടീഷ് പൗരന്മാർക്കുമുളള അവകാശങ്ങൾ
റവന്യു വരവ് ബ്രിട്ടനിലേക്കെത്തിക്കാനുളള കൂടുതൽ പ്രായോഗികവും സുഗമവുമായ രീതികൾ
വാണിജ്യനയങ്ങൾ - ഉപാധികൾ, ഉദാരവത്കരണം

 വ്യവസ്ഥകൾ 
ഈ നിയമം നിലവിലുള്ള വ്യവസ്ഥിതിയിൽ കാര്യമായ വ്യതിയാനം വരുത്തിയില്ല. . എങ്കിലും താഴെ പറയുന്നവ ആക്റ്റിന്റെ പരിധിയിൽ വന്നു.

കമ്പനിയുടെ വ്യാപാരകുത്തക ഇരുപതു വർഷത്തേക്ക് കൂടി പുതുക്കികൊടുക്കുവാൻ ആക്റ്റ്‌ വ്യവസ്ഥ ചെയ്തു. 
ബോർഡ്‌ ഓഫ് കൺട്രോളിലെ അംഗങ്ങൾക്കും ജീവനക്കാർക്കുമുള്ള ശമ്പളം ഇന്ത്യൻ റവന്യൂവിൽ നിന്ന് നൽകണമെന്ന് നിയമത്തിൽ നിഷ്കർഷിച്ചു. 
പ്രവിശ്യകളിൽ കൌൺസിലുകളുടെ തീരുമാനങ്ങളെ മറികടന്നു പ്രവർത്തിക്കാൻ ഗവർണ്ണർമാർക്ക് അധികാരം നൽകി.
ഇന്ത്യയിലെ ഇംഗ്ലീഷ് സൈന്യാധിപൻ ഗവർണ്ണർ ജനറലിന്റെ കൌൺസിലിലെ ഒരംഗമായിരിക്കണമെന്ന വ്യവസ്ഥ എടുത്തുകളഞ്ഞു.

അവലംബം

വർഗ്ഗം: ബ്രിട്ടീഷ് ഈസ്റ്റ് ഇന്ത്യ കമ്പനി
വർഗ്ഗം: ബ്രിട്ടീഷ്‌ ഇന്ത്യയിലെ നിയമങ്ങൾ